Dobrý deň,
ďakujem za otázku.
Oba roztoky sa líšia zloženín - Aqvitox obsahuje aktívny chlór, Microdacyn 60 obsahuje superxid , ale oba oba roztoky sa používajú na ošetrenie rán. Ak Vám Aqvitox z rôznych dôvodov nevyhovuje , môžete kľudne vyskúšať prípravok Microdacyn.
AQVITOX-D  je roztok na ošetrenie kože, slizníc, kožných a slizničných defektov a rán v zdravotníckych zariadeniach a v rámci domácej ošetrovateľskej starostlivosti. AQVITOX-D obsahuje aktívny chlór - zmes kyseliny chlórnej a chlórnanu sodného (< 0,05%), chlórdioxid, chloridy. Bezfarebná tekutina so slabým zápachom chlóru.Používa sa na ošetrenie rán: povrchové a tiež hĺbkovo pôsobiace antiseptikum, na zvlhčenie a podporu hojenia rán, na kožné a slizničné defekty, napomáha znižovať osídlenie rany mikroorganizmami a odstrániť zápal z postihnutého miesta, vhodný na laváž, tamponády, obklady, vhodný pre sedavé kúpele a výplachy vonkajších a vnútorných rodidiel, na výplachy miest postihnutých bakteriálnou a mykotickou infekciou.
MICROGYNON je superoxidovaný roztok pre ošetrenie akútnych i chronických rán, dekubitov, odrenín, popálenín a ulcerácii.Superoxidovaný roztok na vlhčenie a výplach rán, na menšie odreniny, či popáleniny: ide o pH neutrálny roztok ultra čistej vody, likviduje baktérie napr. MRSA, VRE, pseudomonáda, kvasinky, vírusy a spóry,  podporuje proces hojenia, vytvára prirodzené vlhké prostredie vo spodine rany, pre ošetrenie akútnych a chronických rán, vhodný napríklad pri syndróme diabetickej nohy, pri dekubitoch, či vredoch predkolenia, ako dezinfekcia do každej domácnosti, roztok účinkuje v rane selektívne, pôsobí na patogénne  mikroorganizmy, ale nepoškodzuje zdravé tkanivové bunky, je netoxický, nedráždi pokožku, oči ani dýchacie cesty. Roztok sa aplikuje priamo na ranu postrekom, oplachmi, kupeľom alebo gázovými obkladmi. Podľa možnosti ponechávame v rane 10 - 20 minút v kombinacii s vlhkou terapiou alebo 24 hodín ako monoterapiu až po zniženie bakteriálneho zaťaženia, prip.do granulácie či epitalizácie.
S pozdravom  a želaním krásneho dňa
PharmDr. Lenka Balážová
odborný zástupca BENU SK 77